als_Latn dik_Latn sag_Latn
Vëzhguesit ndërkombëtarë të OSBE/ ODHIR kanë prezantuar raportin paraprak në lidhje me procesin e votimit më 23 qershor. Në një konferencë për shtyp, përfaqësuesit e misionit vëzhgues kanë vlerësuar se zgjedhjet ishin konkurruese, ka pasur pak progres, me pjesëmarrje aktive të votuesve. Ndërkombëtarët kanë theksuar se procesi i numërimit duhet të përfundojë sa më shpejt, të shpallen rezultatet dhe sipas tyre kjo varet nga vullneti i liderëve politikë.
“Tani është moment që udhëheqësit të dëgjojnë vullnetin e popullit. Njerëzit nuk duhen të mbahen peng nga politika, por pikërisht politikat partiake kanë qenë të dëmshme në të kaluarën. Zgjedhjet kanë respektuar liritë. Megjithatë atmosfera e mosbesimit mes dy partive politike ka njollosur tërë procesin. Procesi ka ecur mirë dhe me parregullsi teknike dhe është vonuar në shumë zona. Kam këtu të dhënat: 25% janë numëruar. Ka një bllokim në Gjirokastër por vëzhguesit tanë po e ndjekin gjithë procesin.
Mosbesimi mes dy partive kryesore ka minura punën e administratës zgjedhore dhe ka qenë sfidë ku partitë e opozitës kanë bojkotuar KZQ duke larguar anëtarin dhe KQZ e ka bërë punën pa kuorumin për të marrë vendime kyçe. Kjo ka përmirësuar kuadrin ligjor që është bazë e shëndoshë për megjithatë procesi zgjedhor është dëmtuar. Procesi ishte me mangësi në shumë aspekte. Në mungesë të vendimit të KQZ për ndarjen e në katër distrikte vendimi i parlamentit ka shkelur ligjin dhe kandidatët e pavarur janë angazhuar në proces gjithëpërfshirës.
Ka qenë një fushatë e paqtë. Megjithatë ka pasur akuza nga dy partitë kryesore që kanë tërhequr vëmendjen nga thelbi i çështjes. Interesat partiake kanë ndryshuar standartet për të cilat ishte rënë dakord. Mjedisi i medias ka qenë pluralist dhe u ka bërë të mundur zgjedhësve të jenë të informuar por kjo s’mund të thuhet për pjesën editoriale. Vrasja e një personi ka njollosur tërë procesin zgjedhor. Vëzhguesit partiakë kanë ndërhyrë në proces këto janë vlerësimet apo konkluzionet paraprake dhe vëzhgimi do vazhdojë”, thuhet në raportin e lexuar nga Roberto Battelli, Koordinatori i Veçantë që drejton misionin afatshkurtër të vëzhgimit të OSBE-së.
Ndërkohë të pyetur për ngjarjen e Laçit, ku mbeti i vrarë 53-vjeçari Gjon Gjoni, ndërkombëtarët kanë theksuar se: “ishte një incident i izoluar, që po hetohet, por nuk ndikon në konkluzionin përfundimtar për zgjedhjet”.
24 qershor 2013 (gazeta-Shqip.com)
als_Latn als_Latn als_Latn als_Latn als_Latn als_Latn